Il-Kummissjoni Ewropea - Stqarrija għall-istampa Sikurezza għall-konsumaturi tal-UE — is-swieq online jgħaqqdu l-isforzi tagħhom biex ineħħu prodotti perikolużi mis-suq tal-UE Brussell, is-16ta' marzu 2017 Fl-2016, is-sistema kienet użata b'mod aktar attiv mill-awtoritajiet nazzjonali, li neħħew aktar prodotti perikolużi mill-imħażen. Madankollu, aktar u aktar prodotti perikolużi li ġew innotifikati fis- Sistema ta' Twissija Rapida qed jinbiegħu fuq pjattaformi online. Din hija r-raġuni għaliex il- Kummissjoni żiedet il-kooperazzjoni tagħha ma' Amazon, Ebay u Alibaba biex jiġu indirizzati b'mod aktar attiv prodotti potenzjalment mhux sikuri jew mhux konformi mis-siti li jbigħu l-prodotti tagħhom lill-konsumaturi fl-UE. Věra Jourová, il-Kummissarju għall-Ġustizzja, il-Konsumaturi u l-Ugwaljanza bejn is-Sessi qalet: "Il-konsumaturi għandhom ikunu protetti minn prodotti perikolużi. U din il-protezzjoni għandha tapplika kemm online kif ukoll offline. Għalhekk, ninsab kuntenta li stajna naqblu ma' Amazon, Ebay u Alibababiex jgħaqqdu l-isforzi tagħhom biex ineħħu l-prodotti notifikati permezz tas-Sistema ta' Twissija Rapida mis-siti tagħhom, u nistieden lill-oħrajn biex jagħmlu l-istess. Ninsab kuntenta wkoll li għamilna xi progress relatat maċ-Ċina, fejn in-numri ta' oġġetti perikolużi impurtati naqas din is- sena. Dan juri li l-kooperazzjoni tagħna maċ-Ċina u l-persistenza tagħna li nirrikjedu standards għolja qed jagħtu riżultati." Il-kooperazzjoni bejn il-pajjiżi tal-UE tjiebet u qegħdin dejjem aktar jużaw is-Sistema ta' Twissija Rapida biex jiżguraw li prodotti perikolużi jitneħħew malajr minn kull post fl-Ewropa. Fl-2016, kien hemm 2,044 twissija dwar prodotti perikolużi ċċirkolati fost l-awtoritajiet nazzjonali permezz tas- Sistema ta' Twissija Rapida. Dawn it-twissijiet wasslu għal 3,824 azzjoni ta' segwitu, bħal sejħiet lura ta' prodotti. L-għadd ta' reazzjonijiet kien aktar mid-doppju minn dak tas-snin preċedenti. Dan juri li l-awtoritajiet nazzjonali qed isegwu aktar mill-qrib it-twissijiet u jieħdu l-miżuri kollha meħtieġa biex is-swieq isiru postijiet aktar sikuri għall-konsumaturi. Il-Kummissjoni Ewropea ħadmet ukoll mal-awtoritajiet nazzjonali biex is-sistema ssir ukoll aktar faċli għall-utent u s-sit web pubbliku ġie mmodernizzat biex jintuża aktar mill-kumpaniji u l-konsumaturi. Kif jitħarsu l-konsumaturi minn prodotti perikolużi li jinbiegħu onlajn? Ħafna prodotti perikolużi li jiġu nnotifikati fis-Sistema ta' Twissija Rapida jinbiegħu wkoll fuq pjattaformi jew swieq online, peress li l-konsumaturi qegħdin jixtru dejjem aktar online. Fl-2016, dan kien il-każ għal 244 notifika. Sabiex jiġi indirizzat dan il-fenomenu, diversi Stati Membri diġà waqqfu timijiet speċjalizzati biex jimmonitorjaw paġni web u jittraċċaw prodotti perikolużi li jinbiegħu online. Barra minn hekk, Amazon, eBay u Alibaba qablu biex jintensifikaw l-isforzi tagħhom biex ineħħu prodotti bħal dawn ladarba jiġu identifikati mill-awtoritajiet regolatorji tal-UE. Għal dan l-għan, is-swieq online waqqfu punt uniku ta' kuntatt għall-awtoritajiet. Liema prodotti huma tal-akbar riskju? Fl-2016, il-ġugarelli kienu l-aktar kategorija ta' prodotti nnotifikati (26%), segwiti mill-vetturi bil- mutur (18%) u l-ħwejjeġ, it-tessuti u oġġetti tal-moda (13%). F'dak li jirrigwarda r-riskji, fl-2016, ir-riskju nnotifikat l-aktar spiss kien ta' korriment (25%), segwit minn riskju kimiku (23%). Minn fejn ġew l-aktar prodotti perikolużi fl-2016? Il-biċċa l-kbira tal-prodotti perikolużi nnotifikati fis-sistema ġew minn barra l-UE. Iċ-Ċina ġiet indikata bħala l-pajjiż ta' oriġini għal 53% (1,069) tal-prodotti notifikati. Kien hemm tnaqqis ta' 9 punti perċentwali fl-għadd ta' twissijiet dwar prodotti miċ-Ċina minn 62% fl-2015 għal 53% fl-2016. Prodotti perikolużi ta' oriġini Ewropea ammontaw għal 468 notifika (23%). Fl-2016, 102 notifika (5%) indikaw l-Istati Uniti u 53 notifika (2.6%) indikaw lit-Turkija bħala l-pajjiż ta' oriġini. Għal 158 mill-prodotti nnotifikati (8%) l-oriġini tagħhom ma kinitx magħrufa. Il-passi li jmiss Il-Kummissjoni se tkompli taħdem fuq it-titjib tas-Sistema ta' Twissija Rapida biex isir aktar konvenjenti għall-awtoritajiet li jużawha fuq bażi ta' kuljum. Il-Kummissjoni Ewropea se tkompli tikkoopera mal-awtoritajiet Ċiniżi permezz ta' skambji ta' informazzjoni dwar prodotti perikolużi li jieħdu azzjoni fuqhom "f'ras l-għajn", fiċ-Ċina. Il-Kummissjoni se tkompli taħdem mas-swieq online u biex jiġi żgurat li huma jieħdu azzjoni kontra prodotti perikolużi. Sabiex tappoġġa l-kontrolli mill-awtoritajiet, il-Kummissjoni qed tħejji gwida prattika dwar is-sorveljanza tas-suq ta' prodotti mibjugħin online. Mill-2003, is-Sistema ta' Twissija Rapida tiżgura li l-informazzjoni dwar prodotti perikolużi li mhumiex tal-ikel li jiġu rtirati mis-suq u/jew jissejħu lura kullimkien fl-Ewropa, tiddawwar f'qasir żmien bejn l-Istati Membri u l-Kummissjoni Ewropea. B'dan il-mod, tittieħed azzjoni ta' segwitu kif suppost (il-projbizzjoni / il-waqfien mill-bejgħ, l-irtirar, is-sejħa lura jew ir-rifjut tal-importazzjoni mill-Awtoritajiet tad-Dwana) kullimkien fl-UE. Bħalissa 31 pajjiż (l-UE flimkien mal-Iżlanda, mal-Liechtenstein u man-Norveġja) jipparteċipaw fis- sistema. Is-Sistema ta' Twissija Rapida taħdem bis-saħħa ta' kooperazzjoni bla waqfien u ta' kuljum bejn l-Istati Membri. Is-Sistema ta' Twissija Rapida għandha sit pubbliku dedikat (ec.europa.eu/consumers/rapid-alert- system) li jipprovdi aċċess għal aġġornamenti ta' kull ġimgħa dwar twissijiet sottomessi mill- awtoritajiet nazzjonali li jkunu qed jipparteċipaw fis-sistema. Kull ġimgħa, madwar 50 twissija huma rreġistrati u ppubblikati fuq il-websajt. Kull persuna tista' tikkonsulta n-notifiki fis-sistema. Il- konsumaturi u n-negozji issa jistgħu wkoll joħolqu u jippersonalizzaw abbonamenti għal twissijiet skont il-bżonnijiet u l-preferenzi tagħhom u jiskambjaw twissijiet permezz tal-mezzi ta' komunikazzjoni soċjali. Il-każ tat-telefown ċellulari Samsung Galaxy Note 7: eżempju ta' prattika tajba. Dan il-prodott kellu ċelloli tal-batteriji perikolużi li jisħnu żżejjed u "jisplodu" li jikkawżaw ħruq serju lill-konsumaturi. L-awtoritajiet tar-Renju Unit innotifikaw permezz tas-Sistema ta' Twissija Rapida il- miżuri meħuda biex jissejħu lura l-prodotti mibjugħa u jitwaqqaf il-bejgħ tal-prodott. Din wassal għal skambju ta' informazzjoni fis-sistema fuq in-numru ta' apparati misjuba, il-miżuri meħuda, l- operaturi ekonomiċi involuti u l-għadd ta' inċidenti rrapportati. Għalkemm ma ġie rrappurtat l-ebda aċċident mill-awtoritajiet, il-prodott ġie identifikat bħala li jippreżenta riskju għoli ta' ħruq. L-għadd totali ta' notifiki, l-għadd totali ta' reazzjonijiet u l-għadd totali ta' notifiki li ġew segwiti b'reazzjoni fl-2016, skont il-pajjiż Għal Aktar Informazzjoni Is-sistema ta' twissija rapida għall-prodotti perikolużi fl-2016 Mistoqsijiet u Tweġibiet Is-sit web tas-Sistema ta' Twissija Rapida Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from Sikurezza_g_all-konsumaturi_tal-UE___is-swieq_online_jg_aqqdu_l-isforzi_tag_hom_biex_ine__u_prodotti_perikolu_i_mis-suq_tal-UE.pdf